Diari Oficial de la Generalitat Valenciana


Sumari del DOGV 9913, del 12-08-2024 (2024/8312)

DECRET 102/2024, de 2 d’agost, del Consell, pel qual s'autoritza la implantació d'ensenyaments universitaris oficials de grau a les universitats del Sistema Universitari Valencià
----------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2024/08/02/102/dof/vci/html**

### Dades del document

Número de DOGV
:   9913

Data del DOGV
:   12-08-2024

Secció del DOGV
:   I. DISPOSICIONS GENERALS

Número del document
:   2024/8312

CVE
:   GTEN-I-4750-6071

Data del document
:   02-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Decret

Descriptors 

:   * Universitat d'Alacant
    * Universidad Europea de València
    * Universitat Jaume I de Castelló
    * Universitat Politècnica de València
    * universitat
    * títol d'estudis

La Llei orgànica 2/2023, de 22 de març, del sistema universitari, en l’article 9, estructura els ensenyaments universitaris oficials en tres cicles (grau, màster universitari i doctorat), i en l’article 8 disposa que la iniciativa per a impartir un ensenyament requerix l'informe preceptiu i favorable sobre la necessitat i viabilitat acadèmica i social de la implantació del títol universitari oficial per la comunitat autònoma competent; l'informe favorable a l'efecte de la verificació de la qualitat de la memòria del pla d'estudis per l'agència de qualitat corresponent; la verificació pel Consell d'Universitats del pla d'estudis, i l'autorització de la implantació d'este per la indicada comunitat autònoma.

En el mateix sentit es pronuncien els articles 26 i 27 del Reial decret 822/2021, de 28 de setembre, pel qual s'establix l'organització dels ensenyaments universitaris i del procediment d'assegurament de la seua qualitat.

Així mateix, l'Orde 86/2010, de 15 de novembre, de la Conselleria d'Educació, establix el procediment per a la implantació d'ensenyaments universitaris oficials de grau, màster i doctorat a les universitats de la Comunitat Valenciana, i en l’article 16 determina que correspon al Consell, per decret, acordar la implantació dels ensenyaments conduents a l'obtenció d'estos títols.

Les universitats que s’indiquen en l'annex d'este decret han sol·licitat autorització per a implantar diversos ensenyaments universitaris oficials de grau en el curs 2024-2025.

Consta en l'expedient la justificació per les universitats del compliment dels requisits exigits per l’esmentada normativa.

El Consell Valencià d'Universitats i de Formació Superior ha sigut informat de la proposta d'autorització per a la implantació dels ensenyaments en la sessió de l'11 de març de 2024.

Per tant, vist l'article 8.2 de la Llei orgànica 2/2023, de 22 de març, del sistema universitari, l'article 26 del Reial decret 822/2021, de 28 de setembre, pel qual s'establix l'organització dels ensenyaments universitaris i del procediment d'assegurament de la seua qualitat i l'article 37 de la Llei 4/2007, de 9 de febrer, de la Generalitat, de coordinació del sistema universitari valencià, a proposta del conseller d'Educació, Cultura, Universitats i Ocupació, de conformitat amb l'article 28.c de la Llei 5/1983, de 30 de desembre, del Consell, i amb la deliberació prèvia del Consell, en la reunió de 2 d’agost de 2024,

DECRETE

*Primer*

Autoritzar la Universitat Politècnica de València, la Universitat d'Alacant, la Universitat Jaume I i la Universitat Europea de València per a implantar en el curs 2024-2025 els ensenyaments universitaris oficials de grau que figuren en l'annex, per al nombre de places que s'indica en cada cas.

*Segon*

Estes autoritzacions es posaran en coneixement del Ministeri de Ciència, Innovació i Universitats, perquè este eleve al Govern la proposta per a l'establiment del caràcter oficial dels títols i la seua inscripció en el Registre d'Universitats, Centres i Títols (RUCT), d'acord amb el que es disposa en l'article 27 del Reial decret 822/2021, de 28 de setembre.

*Tercer*

El seguiment dels plans d'estudis verificats pel Consell d'Universitats serà realitzat per l'Agència Valenciana d'Avaluació i Prospectiva transcorreguts tres anys després de la implantació efectiva o renovació de l'acreditació.

*Quart*

En el termini màxim de sis anys per als graus de 240 crèdits i màsters i doctorats, i de huit anys per als graus de 300 o 360 crèdits, comptadors des de la data d'inici d'impartició del títol o de renovació de l'acreditació anterior, els títols hauran d'haver renovat la seua acreditació en els termes establits en l'article 34 del Reial decret 822/2021, de 28 de setembre.

*Quint*

L'aplicació i desenvolupament d'este decret no podrà tindre cap incidència en la dotació dels capítols de gasto assignada a la Conselleria d'Educació, Cultura, Universitats i Ocupació, i en tot cas haurà de ser atés amb els mitjans personals i materials de les universitats.

*Sext*

El present decret tindrà efectes el dia de la publicació en el *Diari Oficial de la Generalitat Valenciana*.

Contra el present decret, que posa fi a la via administrativa, de conformitat amb el que s'establix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador a partir de la publicació en el *Diari Oficial de la Generalitat Valenciana*, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

Potestativament es podrà interposar un recurs de reposició davant el Consell, en el termini d'un mes comptador des de l'endemà de la publicació d'este decret en el *Diari Oficial de la Generalitat Valenciana*, segons el que s'establix en l'article 124 de la Llei 39/2015, d’1 d’octubre, del procediment administratiu comú de les administracions públiques, sense que s’hi puguen interposar simultàniament els dos recursos esmentats.

Tot això sense perjuí que persones interessades puguen exercitar qualsevol altra via que consideren oportuna.


ANNEX

*Ensenyaments universitaris a implantar*

|  |  |  |
| --- | --- | --- |
| **GRAU** | | |
| *Títol* | *Nombre places* | *Centre* |
| Grau en Comunicació Audiovisual per la Universitat Politècnica de València | 100 | Escola Politècnica Superior de Gandia |
| Grau en Logopèdia per la Universitat d'Alacant | 70 | Facultat de Ciències de la Salut (Sant Vicent del Raspeig) |
| Grau en Enginyeria Aeroespacial per la Universitat d'Alacant | 50 | Escola Politècnica Superior (Sant Vicent del Raspeig) |
| Grau en Màrqueting per la Universitat Jaume I de Castelló | 60 | Facultat de Ciències Jurídiques i Econòmiques (Castelló) |
| Grau en Biomedicina per la Universitat Europea de València | 80 | Facultat de Ciències de la Salut (València) |
| Grau en Ciències de l'Activitat Física i l'Esport per la Universitat Europea de València | 70 | Facultat de Ciències de la Salut (València) |

  
  

Ontinyent, 2 d'agost de 2024

Carlos Mazón Guixot

President de la Generalitat

José Antonio Rovira Jover

Conseller d'Educació, Cultura, Universitats i Ocupació


Còpia Permalink ELI